# European Talent Cup

L'European Talent Cup, anomenada per raó de patrocini Hawkers European Talent Cup i abreujada HETC, és un campionat de motociclisme de velocitat que organitza Dorna Sports sota la supervisió de la FIM. Reservat a pilots d'entre tretze i disset anys que hi competeixin amb una Honda NSF 250 R pràcticament de sèrie, el campionat forma part del programa de formació de joves valors creat per Dorna amb el nom de Road to MotoGP.
Sorgida com a complement del campionat d'Espanya de velocitat (CEV), la Copa va formar part des del 2017 de l'aleshores anomenat FIM CEV fins que a partir de la temporada del 2022 es va desvincular totalment del CEV i es va integrar en el nou campionat FIM JuniorGP. Des del 2020, el principal patrocinador de la Copa és el fabricant d'ulleres de sol Hawkers, amb seu a Elx.

## Especificacions tècniques

L'European Talent Cup fa servir el sistema One Make Bike ("motocicleta d'una sola marca") per tal que tots els participants gaudeixin de les mateixes oportunitats. A data del 2021, les especificacions tècniques eren les següents:
Dades tècniques de la moto :
| Model | Honda NSF250R | Honda NSF250R |
| Mesures | Longitud | 1.809 mm |
| Mesures | Amplada | 560 mm |
| Mesures | Alçada | 1.307 mm |
| Mesures | Distancia entre eixos | 1,219 mm |
| Mesures | Alçada lliure sobre el terra | 107 mm |
| Mesures | Alçada selló | 729 mm |
| Mesures | Capacitat dipòsit | 11 l |
| Bastidor | Tubular de doble bressol d'alumini | Tubular de doble bressol d'alumini |
| Motor | Tipus | Monocilíndric 4 temps refrigerat per aigua |
| Motor | Cilindrada | 249,3 cc |
| Motor | Lubrificació | Càrter semi sec, pressió forçada i càrter humit |
| Motor | Transmissió | 6 velocitats |
| Motor | Embragatge | Multidisc humit |
| Motor | Sistema de subministrament de combustible | PGM-FI |
| Suspensió | Anterior | Telescòpica invertida |
| Suspensió | Posterior | Swinger, Pro-link |
| Frens | Anterior | Disc únic de 296 mm, amb pinça de 4 pistons |
| Frens | Posterior | Disc únic de 186 mm, amb pinça de pistó únic |
| Pneumàtics | Anterior | 90/580 R17 |
| Pneumàtics | Posterior | 120/600 R17 |

## Llista de campions

    A 22 de novembre de 2024
| Any | Pilot | Motocicleta |
| 2017 | Manuel González | Honda |
| 2018 | Xavier Artigas | Honda |
| 2019 | Izan Guevara | Honda |
| 2020 | David Alonso | Honda |
| 2021 | Máximo Martínez | Honda |
| 2022 | Guido Plini | Honda |
| 2023 | Máximo Quiles | Honda |
| 2024 | Carlos Cano | Honda |

## Referències

* 1 2 Losada, Carlos. «¿Qué es la European Talent Cup?» (en castellà). motociclismo.es. Motociclismo, 16-02-2022. [Consulta: 18 desembre 2024].
* ↑ «European Talent Cup - new in the FIM CEV Repsol» (en anglès). MotoGP.com. Dorna Sports. [Consulta: 19 abril 2017].
* ↑ López Rey, Álex. «El FIM CEV pasará a llamarse FIM JuniorGP y ya tiene calendario para 2022» (en castellà). Motorbike Magazine, 22-11-2021. [Consulta: 21 octubre 2022].
* ↑ «Hawkers Sponsoring European Talent Cup in 2020» (en anglès). roadracingworld.com, 04-12-2019. [Consulta: 18 desembre 2024].
* ↑ «Engines on at Estoril for FIM CEV Repsol 2021 | MotoGP™» (en anglès). motogp.com. Dorna Sports. [Consulta: 27 setembre 2021].
* ↑ «FIM CEV Repsol» (en anglès). fimcevrepsol.com. [Consulta: 27 setembre 2021].

## Vegeu també

* FIM JuniorGP

## Enllaços externs

* European Talent Cup - Lloc web oficial (anglès)